Ľuboš Trubíni

**Ľuboš Trubíni** (* 18. december 1977, Nitra) je slovenský spisovateľ, marketingový manažér, regionálny historik a výrobca umeleckých diorám.

## Životopis
Absolvoval základnú školu vo Vrábľoch (19841992), Strednú školu strojársku v Leviciach (19921998) a je absolventom Univerzity Mateja Bela v Banskej Bystrici na katedre Muzeológia a história.

V roku 2000 založil spolu s partnermi *občianske združenie FONTIS*, v ktorom je dodnes projektovým manažérom. Od roku 1995 do roku 2001 spolupracoval ako dobrovoľník na projekte *Katarínka – záchrana kláštora*. Vyše pätnásť rokov bol marketingovým manažérom v obchodných centrách Nitrianskeho kraja.

V roku 2007 sa stal spoluzakladateľom živého agrárneho skanzenu na *Rodinnej farme Mašekov mlyn vo Vrábľoch*. Je autorom a spoluautorom viacerých knižných publikácii. V roku 1998 spolupracoval na štvorročnom projekte knihy *Požitavské povesti* (autori: Jozef Melicher a Jozef Trubíni) kde spolu s otcom Jozefom zozbierali 53 povestí z Požitavia. O rok neskôr zozbieral 12 povestí z okolia Katarínky, a tak vydal so spisovateľom Jozefom Melicherom *Hornotrnavské povesti*. V roku 2004 spolu so svojim otcom Jozefom vydali knihu *Osudy vrábeľských židov* (Slovenské národné múzeum Bratislava), ktorá sa dostala do 27. krajín sveta a v múzeu Yad Vashem v Jeruzaleme bola označená za najkrajšiu regionálnu knihu zo Slovenska. V roku 2019 vydal spolu s priateľmi jedinečnú knihu *História cisárskej pevnosti Vráble*. Napriek tomu, že sa Trubíni nevenuje histórii profesionálne, odborná verejnosť prijala túto publikáciu veľmi pozitívne. Archeológ a vysokoškolský pedagóg Jozef Bátora o knihe napísal nasledovné: „*...je v nej veľký kus heuristickej práce. Veľký jej prínos vidím vo zverejnení množstva doteraz neprístupného, resp. iba čiastočne prístupného archívneho materiálu. Aj táto kniha o pevnosti [[Vráble]] ukazuje ako dôležité jej ísť ad fontes, teda k pôvodným prameňom.“*

Trubíni spolupracoval na viacerých knižných publikáciách. V roku 2004 prispel poznatkami v knihe o obci *Oslany* a v roku 2009 spolupracoval so spisovateľkou Janou Solemovou z Nórska na historickom románe *Půlměsíc nad Dunajem* (Argo Praha 2009).

V roku 2008 účinkoval v dokumentárnom filme *(ne)celebrity*, ktorý natočila Slovenská televízia a o štyri roky neskôr bol spolutvorcom a spoluproducentom dokumentárneho filmu o Vozokanskej bitke *Na západe nič nové* (zo série *Hľadanie stratených svetov 10*), ktorý natočilo *Vydavateľstvo RAK Budmerice* pod taktovkou historika Pavla Dvořáka.

Trubíni vydal v roku 2022 úspešnú knihu *Stredoveké Vráble – zbierka stredovekých listín z Vrábeľ a okolia*, ktorá sa dostala do 18 krajín sveta. Od roku 2022 spolu s priateľmi z občianskeho združenia FONTIS obnovujú starý židovský cintorín v obci Michal nad Žitavou.

Publikoval niekoľko desiatok populárno-vedeckých článkov, rozhovorov a informačných článkov v odborných časopisoch, novinách alebo na internetových portáloch (MAX magazín, Revue civilnej ochrany, Historická revue, Nitrianske noviny, Vrábeľské noviny, Mlyny rendez-vous, zitava.sk, hradiska.sk, hrady.sk, zamky.sk, sme.sk).

## Tvorba

### Dielo
* MELICHER, Jozef., – TRUBÍNI, Jozef.: *Požitavské povesti*. Vydavateľstvo Matice slovenskej Martin, 1998. 
* MELICHER, Jozef., – TRUBÍNI, Ľuboš.: *Hornotrnavské povesti*. Vydalo FONTIS – občianske združenie Vráble, 1999.
* TRUBÍNI, Jozef, – MARKO, Mikuláš – TRUBÍNI, Ľuboš a kol.: *Vráble na prelome tisícročí*. Vydavateľstvo LiečReh Gúth Bratislava, 2001.
* TRUBÍNI, Jozef, – TRUBÍNI, Ľuboš.: *Osudy vrábeľských židov*. Vydavateľstvo Slovenské národné múzeum Bratislava, 2004.
* TRUBÍNI, Jozef, – TRUBÍNI, Ľuboš.: *Nová Ves nad Žitavou*, Vydala obec Nová Ves nad Žitavou, 2005.
* TRUBÍNI, Jozef, – TRUBÍNI, Ľuboš.: *Matej Buček – farár vo Vrábľoch*, Vydalo FONTIS – občianske združenie, Vráble, 2007.
* URBÁNEK, Radim, – ŠTĚPÁN, Luděk, – MLYNKA, Ladislav, – TRUBÍNI, Ľuboš a kol. *Dílo mlynářů a sekerníků v Čechách II*, Vydalo ARGO Praha, 2008 
* TRUBÍNI, Ľuboš.: *Mesto Vráble*, Vydalo FONTIS – občianske združenie, Vráble, 2011. 
* TRUBÍNI, Ľuboš – LIESKOVSKÝ, Tibor.: História cisárskej pevnosti Vráble, Vydalo FONTIS – občianske združenie, Vráble, 2019.
* TRUBÍNI, Ľuboš: Hľadanie stratenej vrábeľskej pevnosti. In: Historická revue 9/2021. 
* TRUBÍNI, Ľuboš: Stredoveké Vráble. Vydalo FONTIS – občianske združenie, Vráble, 2022.
* CSUTHY, András – TRUBÍNI, Ľuboš: Suteovci – cirkevní šľachtici z Vrábeľ a okolia. In: Historický zošit. Vydalo Mesto Vráble, 2022.
* TRUBÍNI, Ľuboš: Vráble na starých fotografiách zo začiatku 20. storočia. In: Historický zošit. Vydalo Mesto Vráble, 2022.
* TRUBÍNI, Ľuboš: História piatich rodov vrábeľských cirkevných šľachticov z obdobia protitureckých vojen In: Historický zošit. Vydalo Mesto Vráble 2023.
* BISTÁK, Peter – BORZOVÁ, Zuzana – BUDAJ, Marek – REPKA, Dominik – LIESKOVSKÝ, Tibor – TRUBÍNI, Ľuboš: Nedeštruktívny výskum zaniknutej dediny Jovka s Kostolom sv. Tomáša v Novej Vsi nad Žitavou. In: Archaeologia Historica, zborník príspevkov 2024.
* TRUBÍNI, Ľuboš: Osudy starožitností vrábeľského kráľovského poštmajstra Jozefa Nécseya. In: Historický zošit 3/2024. Vydalo Mesto Vráble, 2024.
* TRUBÍNI, Ľuboš: Kto zabil Vladimíra Veleckého. In: Historický zošit 4/2025. Vydalo Mesto Vráble, 2025.
* TRUBÍNI, Ľuboš: De vitas flirtatious feminarum in oppido Werebel II., Vydalo FONTIS – občianske združenie, Vráble, 2025.
* MELICHER, Jozef., – TRUBÍNI, Jozef.: *Požitavské povesti*, Vydalo FONTIS – občianske združenie, Vráble, 2025. (autor textu nových povestí)

### Výstavy
* 2012 – *Miniatúry Slovenska* (unikátna výstava miniatúr zo Slovenska, Galéria MLYNY Nitra, 17.2.-4.3.2012)
* 2014 – *Svet rozprávok* (veľká výstava najznámejších rozprávkových postavičiek, Galéria MLYNY Nitra, 12.2.-2.3.2014) 
* 2016 – *Záhady Slovenska* (unikátna výstava záhad, povestí a legiend, Galéria MLYNY Nitra, 16.2.-10.3.2016) 
* 2017 – *Záhady Slovenska* (unikátna výstava záhad, povestí a legiend, Shopping Palace Zlaté piesky Bratislava, 21.10.-21.11.2016) 
* 2017 – *Najnebezpečnejšie letiská sveta* (veľká výstava o letiskách, Galéria MLYNY Nitra, 11.7.-2.8.2017) 
* 2018 – *Najnebezpečnejšie letiská sveta* (veľká výstava o letiskách, Galéria Lučenec, 12.1.-2.2.2018) 
* 2018 – *Dobšinského najkrajšie rozprávky* (unikátna výstava rozprávok v 3D modeloch, Galéria MLYNY Nitra, 15.2.-6.3.2018) 
* 2018 – *Najnebezpečnejšie letiská sveta* (veľká výstava o letiskách, Shopping Palace Zlaté piesky Bratislava, 7.4.-7.5.2018)
* 2018 – *Lode a majáky* (veľká výstava o lodiach a majákoch), Galéria MLYNY Nitra, 6.7.-24.7.2018)
* 2018 – *Najnebezpečnejšie letiská sveta* (veľká výstava o letiskách, TULIP Martin, 2.9.-4.10.2018)
* 2019 – *Záhady Slovenska* (unikátna výstava záhad, povestí a legiend, MAX Nitra, 10.1. – 28.2.2019)
* 2019 – *Záhady Slovenska* (unikátna výstava záhad, povestí a legiend, Synagóga Šurany, 8.3. – 3.5.2019)
* 2019 – *Záhady Slovenska* (unikátna výstava záhad, povestí a legiend, Centrum voľného času Šaľa, 14.6. – 27.6.2019)
* 2019 – *Dobšinského najkrajšie rozprávky* (unikátna výstava rozprávok v 3D modeloch, Dituria Levice, obchodné centrum, 8.7. – 18.8.2019)
* 2020 – *Záhady Slovenska* (unikátna výstava záhad, povestí a legiend, MAX Trenčín, 16.9. – 11.10.2020)
* 2022 – *Cisárska pevnosť Werebel* (unikátna výstava o pevnosti Vráble, Múzeum Vráble, 24.6. – 23.9.2022)
* 2025 – *760. výročie mesta Vráble* (unikátna výstava o histórii mesta Vráble, Múzeum Vráble, 26.6. – 15.11.2025)

## Ocenenia
* 2025 – *Verejné uznanie* – cena udelená Mestom Vráble za dlhoročný tvorivý prístup pri zachovávaní historického dedičstva mesta Vráble a jeho okolia pri príležitosti 25. výročia FONTISu.
* 2024 – Cena KEHILA – cena udelená Židovskou náboženskou obcou v Komárne pre FONTIS – občianske združenie za dlhoročnú obetavú prácu pre židovské komunity v regióne Požitavie.
* 2022 – *Verejné uznanie* – cena udelená Mestom Vráble za dlhoročnú propagáciu histórie mesta Vráble a publikačnú činnosť.
* 2021 – *Čestné uznanie* – cena udelená Ústredným zväzom židovských náboženských obcí SR za organizovanie spomienkového podujatie Nezabudnutí susedia.
* 2013 – *Verejné uznanie mesta Vráble* – pre občianske združenie FONTIS za uchovávanie kultúrneho a prírodneho dedičstva Požitavia. 
* 2013 – *Čestné uznanie* – cena udelená Ústredným zväzom židovských náboženských obcí v Slovenskej republike za prínos v oblasti uchovania kultúrneho dedičstva židovskej komunity, konkrétne za organizovanie festivalu židovskej kultúry BABELE v meste Vráble 
* 2009 – *Šľachetné srdce* – cena udelená občianskym združením Slniečko v Nitre za dlhoročnú spoluprácu

## Referencie

Kategória:Slovenskí historici
Kategória:Slovenskí spisovatelia
Kategória:Osobnosti z Nitry